als_Latn dik_Latn sag_Latn
Lançimi i iPhone 6 është mjaftueshëm larg sa për të mos pasur mundësi të flasim me fakte. Por gjithsesi, interesante janë pritshmëritë për një ekran të përkulur, një madhësi 5 inç dhe një kamera më të mirë. Fakti që tani kemi një iPhone 5S ndryshe nga paraardhësit dhe një alternativë më të lirë si 5C, na bën të mendojmë që mund të kemi akoma më shumë të reja, duke filluar nga opsioni i prekjes.
(Fotogaleri) 5 smartfonët më të shumëpritur për vitin 2014
HTC One Two
Kompania tajvaneze vuajti pak me bllokimin me urdhër gjykate të HTC One Mini dhe shpresojmë që të ketë sukses me HTC One Two, smartfoni i radhës nga HTC, emri i të cilit është zbuluar nga një burim brenda kompanisë. Të dhëna të sakta nuk ka ende për të, por mendohet se do të ketë ekran 5 inç dhe i njëjti model si HTC One. Mendohet që të prezantohet në Kongresin Botëror Mobil (Mobile World Congress).
Samsung Galaxy S5
Thashethemet kanë muaj të tërë që qarkullojnë botën dhe Galaxy S5 po bëhet mbase më i prituri në këtë listë. Me këtë model pritet që Samsung më në fund, do vendosë një skelet metalik ashtu si Apple dhe HTC. Normalisht që pritet të jetë i madh, me një kamera 16MP dhe ekran me rezolucion 2K, perfekt edhe për të parë filma. Në tentativë që të ushtrojë pak presion ndaj kompanisë Apple, Samsung ende nuk ka vendosur për datën e saktë të lançimit, por mendohet diku në shkurt ose mars.
Nokia Normandy
Thashethemet nga Nokia mbase janë pak më interesante. Nokia Normany, i pari smartfon nga Nokia me një version të sistemit operativ Android, do të ketë si synim tregun në zhvillim. Gjithsesi, të mos entuziazmohemi më shpejt seç duhet. Me shumë mundësi, nëse nuk përfundon ndërtimi para se të përfundojë marrëveshja me Microsoft-in, mund të mos e shohë "dritën e diellit". Le të shohim sa më shpejt përzierjen Nokia-Google.
iPhone 6
Sony Xperia Z2
Sado shumë që u preferua Xperia Z1, pasardhësi pritet të jetë më i mirë. Për të, thashethemet nga Japonia janë për një ekran 5.2 inç, me më shumë se 500 pixel për inç. Kamera supozohet të jetë më e mirë se 20MP që janë momentalisht në Z1. Veç sensorit të kamerës, një flesh Xenon pritet të jetë avantazh ndaj konkurrentëve.
als_Latn als_Latn eng_Latn als_Latn zho_Hant als_Latn azb_Arab als_Latn zho_Hant zho_Hant als_Latn